Hough het 'n meestersgraad van die Juilliard School verwerf, waar hy bygestaan was deur 'n beurs, te wete die heel eerste Julius Isserlis-beurs vir Oorsese Studies van die Koninklike Filharmoniese Genootskap. Hy het saam met Heather Slade-Lipkin, Gordon Green, en Derrick Wyndham studeer. Hy is ook 'n komponis, en sluit dikwels sy eie werke in sy uitvoerings in. Hy het meer as dertig gepubliseerde stukke geskryf.  Die eerste uitvoering van sy tjelloconcerto - wat vir Steven Isserlis geskryf is - het in Maart 2007 plaasgevind en in die somer van dieselfde jaar het Westminster Abdy en Westminster Katedraal misse wat hy vir hul geskryf het uitgevoer. In 2009 was die eerste uitvoering van sy trio vir pikolo, kontra-fagot en klavier ('Was mit den Traenen geschieht') by die Philharmonie in Berlyn deur lede van die Berlynse Filharmoniese Orkes gegee. Sy liederesiklusse 'Herbstlieder' (2007) en 'Other Love Songs' (2010) en 'Dappled Things' (2016) was die eerste keer deur lede van die The Prince Consort uitgevoer. Sy Sonate vir Klavier (broken branches) was die eerste keer deur homself tydens 'n geleentheid by Wigmore Hall in 2011 uitgevoer. In 2012 het die Indianapolis Simfonieorkes en Simfoniese koor die eerste uitvoering van die georkestreerde weergawe van sy Missa Mirabilis gegee. Sy werk was in 2015 deur die Colorado Simfonieorkes en Andrew Litton vir Hyperion Records gespeel en opgeneem.
Hough het in 2001 die eerste uitvoerder van klassieke musiek geword om 'n MacArthur Fellowship te ontvang. Sodoende het hy by die uitgelese geselskap van prominente skrywers en wetenskaplikes aangesluit wat wesentlike bydraes in hul onderskeie velde gemaak het. Hy was in 2009 deur The Economist en Intelligent Life tydskrifte as een van 20 lewende veelweters aangewys. In 2010 was hy as "Instrumentspeler van die Jaar" tydens die gesaghebbende Royal Philharmonic Society Music Awards gekies. Hy is 'n beskermheer van die liefdadigheidsprojek, The Nightingale Project , wat musiek en kuns na hospitale neem, en van Musiek in Gevangenisse (Irene Taylor Trust). Hy was in 2014 as 'n kommandeur van die Orde van die Britse ryk aangestel in die nuwejaar-eerbewyse vir sy dienste aan musiek. In 2018 is hy as erelid van die Koninklike Filharmoniese Genootskap benoem.
Hough was in Oktober 2016 die gasdirigent vir BBC Radio 4 se Desert Island Discs program gewees. Sy keuses was Cortot se opname van die Prélude No. 17 in A-moll deur Chopin, Rachmaninoff se opname van die Liebesleid deur Kreisler, Stairway to Heaven deur Led Zeppelin, die Kyrie eleison van die Mis in B mineur deur Bach, die Liriese Suite vir Strykkwartet (derde beweging) deur Berg, die Sonate vir Tjello en klavier Linkerhand ("Les adieux") deur Stephen Hough, en Bird Songs at Eventide deur Eric Coates. Sy gunsteling was Proficiscere, anima Christiana (Go Forth) van The Dream of Gerontius deur Elgar. Sy boekkeuse was 'n tweetalige uitgawe van Proust se À la recherche du temps perdu en sy weelde-item was 'n panamahoed. Hy het 'n spesiale versoek vir 'n afskrif van die Tyndale Bybel gemaak.
Sy opname van die vyf Saint-Saëns concertos het in 2001 die Gramophone Plaat van die Jaar toekenning gewen en was later gekies as die Gold Disc, "winner of winners" tydens 'n peiling wat dertig jaar van die toekenning gevier het.
Sy opname van die Volledige Chopin Walse, het in 2011 die Diapason d'Or de l'Année gewen. Hy is ook bekend daarvoor dat hy dikwels voorspraak maak vir minder bekende komponiste wie se werke oor die algemeen beskou word as om buite die standaard repertoire te staan, soos bv. Johann Nepomuk Hummel, Xaver Scharwenka, York Bowen, en Federico Mompou.
Sy eie komposisies kan gehoor word op 'n CD van BIS Records genaamd Broken Branches, asook op die Prince Consort se CD Other Love Songs op Linn Records. Sy tweede Klaviersonate (notturno luminoso) verskyn op sy CD In The Night, en sy tjellosonate op 'n plaat saam met Steven Isserlis. Die Colorado Simfonieorkes het sy Missa Mirablis opgeneem, onder leiding van Andrew Litton.
Uitgesoekte diskografie[wysig | wysig bron]
Stephen Hough se Franse album (Hyperion, CDA67890, 2012)
Stephen Hough: In the Night – sluit Robert Schumann se Karnaval en Hough se eie Sonate No 2, 'Notturno luminoso' in. (Hyperion, CDA67996, 2014)
Edvard Grieg: Liriese Stukke (Hyperion, CDA68070, 2015)
Alexander Scriabin & Leoš Janáček: Sonates & Gedigte (Hyperion, CDA67895, 2015)
Antonín Dvořák & Robert Schumann: Concertos, CBSO & Andris Nelsons
↑ Hough, Stephen (2009-05-24). Hough? Where's that? – Telegraph Blogs. Blogs.telegraph.co.uk. URL besoek op 2015-06-18.
↑ Writings | Why I Became an Australian Citizen. StephenHough.com. URL besoek op 2015-06-18.
↑ Classic FM Meets Stephen Hough. Classic FM. URL besoek op 14 Oktober 2016.
↑ 4,0 4,1 4,2 4,3 4,4 "Stephen Hough, Desert Island Discs - BBC Radio 4". bbc.co.uk. 9 Oktober 2016. Besoek op 15 Oktober 2016.
↑ "In Conversation with Stephen Hough". Royal Northern College of Music. Besoek op 14 Oktober 2016.
↑ "With apologies to Bartok". The Telegraph. 2007-01-21. Besoek op 2015-06-18.
↑ "Missa Mirabilis (Hough) - from CDA68096 - Hyperion Records - MP3 and Lossless downloads". Hyperion-records.co.uk. Besoek op 8 April 2018.
↑ "Stephen Hough becomes Nightingale Project Patron". The Nightingale Project. 12 Julie 2013. Besoek op 15 Oktober 2016.
↑ "The Irene Taylor Trust | Creating Music. Transforming Futures". Musicinprisons.org.uk. Besoek op 2015-06-18.
↑ "New Year Honours 2014: list in full". Telegraph. 2013-12-30. Besoek op 2015-06-18.
↑ Nicholas Wroe. "Nicholas Wroe talks Tchaikovsky to pianist Stephen Hough | Music". Guardian.co.uk. Besoek op 2015-06-18.
↑ "Stephen Hough's French Album". Hyperion Records. Besoek op 8 April 2018.
↑ "In the Night". Hyperion Records. Besoek op 8 April 2018.
↑ "Grieg: Lyric Pieces". Hyperion Records. Besoek op 8 April 2018.
↑ "Scriabin & Janáček: Sonatas & Poems". Hyperion Records. Besoek op 8 April 2018.
↑ "Dvořák & Schumann: Piano Concertos". Hyperion Records. Besoek op 8 April 2018.
Ontsluit van "https://af.wikipedia.org/w/index.php?title=Stephen_Hough&oldid=2040689"
Die bladsy is laas op 15 September 2019 om 16:08 bygewerk.